ວັນທີ 12 ພຶດສະພາ, ສະຫະພັນບັນດາອົງການຈັດຕັ້ງມິດຕະພາບນະຄອນ ເກີນເທີ (ສະຫະພັນນະຄອນເກີນເທີ) ໄດ້ສົມທົບກັບສະມາຄົມມິດຕະພາບຫວຽດນາມ - ສິງກະໂປ ຢູ່ນະຄອນ ເກີນເທີ, ໂຮງຮຽນມັດທະຍົມຕອນປາຍ ຖ໊າຍບິ່ງເຢືອງ ແລະ ໂຮງຮຽນປະຖົມ Bukit Timah ( ສິງກະໂປ) ໄດ້ຈັດຕັ້ງການພົບປະແລກ ປ່ຽນທາງອອນລາຍລະຫວ່າງຄູອາຈານ ແລະ ນັກຮຽນຂອງສອງໂຮງຮຽນ.
ໃນຂອບເຂດຂອງລາຍການພົບແະແລກປ່ຽນ, ຄູອາຈານ ແລະ ນັກຮຽນ 50 ກວ່າຄົນຂອງໂຮງຮຽນປະຖົມ Bukit Timah ແລະ ໂຮງຮຽນມັດທະຍົມຕອນປາຍ ຖ໊າຍບິ່ງເຢືອງ ໄດ້ແລກປ່ຽນ ແລະ ຊອກຮູ້ກ່ຽວກັບການຮຽນ-ການສອນ; ແນະນຳກ່ຽວກັບຄວາມງາມຂອງວັດທະນະທຳ, ປະເທດຊາດ ແລະ ປະຊາຊົນສອງປະເທດ.
ການພົບປະແລກປ່ຽນໄດ້ຖືກເຊື່ອມຕໍ່ໂດຍຜ່ານໂປຼແກຼມອອນລາຍ Zoom meeting, ກິດຈະກໍາການແລກປ່ຽນໄດ້ນໍາໃຊ້ພາສາອັງກິດ.
ຕາມທ່ານນາງ ເລທິແທ່ງຢາງ, ປະທານສະຫະພັນນະຄອນ ເກີນເທີ ແລ້ວ ໃນໄລຍະຜ່ານມາ, ສະຫະພັນນະຄອນ ເກີນເທີ ແລະ ສະມາຄົມມິດຕະພາບ ຫວຽດນາມ - ສິງກະໂປ ໄດ້ດຳເນີນຫຼາຍກິດຈະກໍາພົບປະແລກປ່ຽນມິດຕະພາບ ປະຊາຊົນຫຼາຍແຫ່ງ ເພື່ອແນໃສ່ເພີ່ມທະວີການພົວພັນມິດຕະພາບລະຫວ່າງ 2 ປະເທດ. ລາຍການແລກປ່ຽນອອນລາຍລະຫວ່າງໂຮງຮຽນມັດທະຍົມຕອນປາຍ ຖ໊າຍບິ່ງເຢືອງ ແລະ ໂຮງຮຽນປະຖົມ Bukit Timah ແມ່ນກິດຈະກໍາທີ່ແທດຈິງເພື່ອແນໃສ່ສ້າງໂອກາດໃຫ້ຄູອາຈານ ແລະ ນັກຮຽນຂອງສອງໂຮງຮຽນໄດ້ພົບປະແລກປ່ຽນ, ຍົກສູງຄວາມເຂົ້າໃຈກ່ຽວກັບວັດທະນະທໍາ, ຮີດຄອງປະເພນີ, ປະເທດຊາດ ແລະ ປະຊາຊົນ 2 ປະເທດ... ຜ່ານນັ້ນ, ກໍປະກອບສ່ວນເພີ່ມທະວີການພົວພັນມິດຕະພາບລະຫວ່າງ 2 ປະເທດ ຫວຽດນາມ - ສິງກະໂປ.
ບູນມີ